



**Ministerul Mediului**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. xx din xx.09.2019

Ca urmare a notificării adresate de **SC ERICADA SRL –** cu sediul în municipiul Suceava, str. Amurgului, nr. 3, bloc 34, sc. B, ap. 11, județul Suceava, **privind planul / programul ”Desființare garaje identice cu nr. cad. 5367 (C1- C11), elaborare PLAN URBANISTIC ZONAL și Regulament de urbanism aferent – Construire bloc de locuințe, locuri de parcare, spațiu de joacă pentru copii, sistemtizare verticală, racorduri/ branșamente, împrejmuire”**, în municipiul Suceava, str. Alexandru cel Bun, FN, județul Suceava, înregistrată la APM Suceava cu nr. 10372/08.08.2019, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 30.08.2019, a completărilor depuse la documentaţie;
  + în conformitate cu prevederile art. 5 alin.3 pct.a şi a anexei nr.1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul ”Desființare garaje identice cu nr. cad. 5367 (C1- C11), elaborare PLAN URBANISTIC ZONAL și Regulament de urbanism aferent – Construire bloc de locuințe, locuri de parcare, spațiu de joacă pentru copii, sistemtizare verticală, racorduri/ branșamente, împrejmuire”** în municipiul Suceava, str. Alexandru cel Bun, FN, județul Suceava, **titular SC ERICADA SRL –** cu sediul în județul Suceava, municipiul Suceava, str. Amurgului, nr. 3, bloc 34, sc. B, ap. 11, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

Se solicită punct de vedere DSP și ISU.

**Caracteristicile și localizarea proiectului**

Terenul pe care se dorește amplasarea construcției este situată în intravilanul municipiului Suceava pe str. Alexandru cel Bun și are suprafața totală de 2896 mp, conform CU 877/04.07.2019 emis de primăria municipiului Suceava.

Suprafața de teren cu nr. cadastral 53637 pe care se află 11 garaje notate cadastral cu nr. 53637 (C1-C11), se află în proprietatea SC ERICADA SRL.

Folosința actuală a imobilului este: teren cu categoria de folosință arabil pe care se află 11 garaje parter.

**Vecinătăți:**

**Nord – str. Alexandru cel Bun**

**Sud** – str. Nicolae Titulescu

**Est –** garaje

**Vest –** garaje

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Beneficiarul, doreste dezvoltarea unui ansamblu compus dintr-o locuinta colectivă cu regim de înălțime Tronson 1- D1+D2+P+5E+6 Retras și Tronson 2- D1+D2+P+6E+7 Retras.

**Indici urbanistici :**

**POT propus = 45,58 % CUT propus = 0,95**

Regim de înălțime propus**: Tronson 1- D1+D2+P+5E+6Retras**

**Tronson 2- D1+D2+P+6E+7Retras**

Suprafața construită propusă: 1320,00mp

Suprafata carosabilă pietonală și trotuare: 515,00 mp

Suprafata spatii verzi: 1061,00mp

Totodată prin această documentație se vor stabili și alte reglementări privind modul de ocupare a terenului (retrageri fată de limita de proprietate, distanțe față de aliniament ori față de alte elemente ce caracterizează terenul/zona în clipa de față: construcții vecine, căi de circulație publică, retele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Alimentarea cu apă a ansamblui de locuințe propus se va realiza printr-un bransament la reteaua de alimentare cu apa existentă pe drumul privat si contorizarea consumurilor intr-un camin de apometru general si contorizare individuala pe constructie.

**Canalizare**

Apa uzată menajeră de la obiectiv va fi dirijată prin intermediul conductelor și a caminelor de canalizare menajere către conducta de canalizare existent în zonă.

**Alimentarea cu energie electrică**

Alimentarea cu energie electrică a obiectivului se va face de la rețelele publice existente în zonă, prin intermediul unui branșament electric, ale cărui caracteristici tehnice se vor stabili de către furnizorul de electricitate pe baza avizului tehnic de racordare.

**Alimentarea cu căldură**

Asigurarea agentului termic se va realiza prin racordul la rețeaua de gaze naturale existentă în zonă și a centralelor termice murale.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenejate, iar evacuarea lor va fi asigurată periodic de serviciul de salubritate.

Depozitarea, sortarea și colectarea deșeurilor se va face în sistem individual. Se prevede o platformă gospodarească betonată, cu europubele închise etanș ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

Accesul auto se va realizat din drumul de acces adiacent str. Alexandru cel Bun (drum cu un sens de circulatie) și st.r Nicolaie Titulescu (drum cu două sensuri de circulație).

Se prevede amenajarea unor trotuare de-a lungul drumurilor adiacente.

Staționarea autovehicolelor atât în timpul lucrărilor de construcții cât și în timpul funcționării clădirii se va face în afara drumurilor publice, unitatea având prevăzut în interiorul parcelei spații de circulație și întoarcere.

*d) problemele de mediu relevante pentru plan sau program – nu este cazul;*

e*) relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ”Crai Nou” a anunțurilor publice privind prima versiune a proiectului în zilele de 10.08.2019 și 12.08.2019, până la luarea deciziei de încadrare nu au fost semnalate observații din partea publicului.

În urma publicării din data de xx.09.2019, în ziarul ”Crai Nou” a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**p. DIRECTOR EXECUTIV,**

p. Şef Serviciu Întocmit,

Avize, Acorduri, Autorizaţii,

|  |  |
| --- | --- |
|  |  |